Warszawa havnet i området som den tyske okkupasjonsmakten administrerte som Generalguvernementet, og okkupasjonsmakten forsøkte å utslette intelligentsiaen i Polen. Den polske militære aktiviteten fortsatte i eksil og som en betydelig undergrunnsbevegelse i det okkuperte landet. De polske eksilstyrkene var på over 100.000 soldater inkludert et betydelig bidrag til de allierte flystyrkene fra 1940. Den polske eksilregjeringen forholdt seg hovedsakelig til britiske myndigheter.